На основу члана 4. Закона о полицији („Службени гласник РС” бр. 6/16, 24/18 и 87/18), министар унутрашњих послова доноси

**УПУТСТВО**

**о организовању послова и начину рада полиције у заједници, на секторима и полицијским одељењима**

**I. ОСНОВНЕ ОДРЕДБЕ**

1. Овим упутством усмерава се организовање послова и начин рада полиције у заједници, на секторима, саобраћајним секторима (у даљем тексту: сектор) и полицијским одељењима у обављању полицијских послова у полицијским испоставама и саобраћајним полицијским испоставама (у даљем тексту: испостава) и делатностима које врше полицијски службеници.
2. Рад полиције у заједници представља непосредну и сталну сарадњу и партнерство са грађанима и другим субјектима заједнице ради остваривања безбедносне превенције, решавања локалних безбедносних приоритета и стварања повољног безбедносног амбијента у оквиру обављања полицијских послова.
3. Сектори и полицијска одељења утврђују се на подручју испостава и обухватају подручје једне или више месних заједница, односно одређену природну и безбедносну целину на којој се може ефикасно пратити стање безбедности и организовати обављање полицијских послова.

Сектори у испоставама за безбедност на рекама и полицијска одељења у испоставама које на свом подручју имају пловне реке обухватају и део тока реке укључујући обалу, док се полицијска одељења у испоставама за безбедност на железници утврђују ван седишта тих испостава.

1. Саобраћајни сектори утврђују се на подручју испостава и обухватају одређени број улица, тргова и раскрсница у градовима и већим насељеним местима, или путне правце ван насељених места, а на државним путевима, по правилу, деоницу пута.

**II. ПОДЕЛА ПОДРУЧЈА**

1. Подручја полицијских управа и полицијских станица утврђују се актом о начелима за унутрашње уређење, а број сектора и њихова категоризација, као и број полицијских одељења на подручју испоставе утврђују се актом о унутрашњем уређењу и систематизацији радних места.
2. Подручја испостава, сектора и полицијских одељења утврђују се одлуком директора полиције на предлог начелника полицијске управе уз претходну сагласност начелника Управе полиције и Управе саобраћајне полиције.

Одлука из става 1. ове тачке садржи појединачно за сваку испоставу ближе одређење подручја сектора и њихову нумерацију, односно ближе одређење подручја полицијских одељења.

1. Подела подручја на секторе и полицијска одељења врши се сагласно процени јавне безбедности, броју и густини насељености становништва, степену урбанизације, привредно економској развијености, броју и значају објеката и ресурса, дужини и категорији путева, развијености саобраћајне инфраструктуре, броју и врсти возила, наплатних станица и туризма, близини државне границе, граничних прелаза и других регионалних и локалних карактеристика одређеног подручја.

За подручја на којима наведени елементи указују да остваривање безбедносне заштите захтева стално присуство полицијских службеника утврђују се сектори прве категорије, а за остала подручја сектори друге категорије.

Полицијскa одељењa утврђују се на подручјима ван седишта испостава на којима располагање службеним просторијама и другим ресурсима и присуство полицијских службеника олакшава приступ грађана полицији, омогућава стварање повољног безбедносног амбијента у заједници, остваривање права грађана и решавање локалних безбедносних и других приоритета.

1. Поделу подручја сектора и полицијских одељења на позорничке и патролне рејоне утврђује одлуком начелник полицијске управе на предлог начелника полицијске станице/командира испоставе уз претходну сагласност начелника Управе/Одељења полиције и Управе/Одељења саобраћајне полиције у полицијским управама.

Изузетно од става 1. ове тачке, када остваривање безбедносне заштите и разлози хитности то захтевају командир испоставе по налогу начелника полицијске управе може одредити подручје позорничког, односно патролног рејона ван подручја утврђених одлуком.

1. Позорнички рејон обухвата подручје једне или више улица или део улице, насеља или дела насеља, а изузетно и шире подручје, на којем остваривање безбедносне заштите захтева стално или повремено присуство полицијских службеника.

Стални позорнички рејон утврђује се за подручје на којем остваривање безбедносне заштите захтева непрекидно присуство полицијских службеника у сменама.

Повремени позорнички рејон утврђује се за подручје на којем остваривање безбедносне заштите захтева присуство полицијских службеника у одређене дане или у одређено доба дана и његово утврђивање је условљено безбедносним изазовима и ризицима и остваривањем безбедносних потреба заједнице.

1. Патролни рејон утврђује се на подручју испоставе и, по правилу, обухвата подручје сектора/полицијског одељења.

Патролни рејон може обухватити и подручје више сектора/полицијских одељења или њихове делове, на којем се кроз благовремено реаговање остварује безбедносна заштита људи и имовине.

Патролни рејон може обухватити и одређени путни правац железничког саобраћаја, као и акваторијум пловних река, укључујући и делове обала.

**III. ДЕЛАТНОСТИ ПОЛИЦИЈЕ И НАЧИН ВРШЕЊА**

1. Полицијски послови се обављају вршењем делатности полиције у складу са актом којим је ближе уређен начин обављања појединачних полицијских послова.
2. Делатности полиције су: руководна (Рд), дежурство (Дж), интервентна (Ит), позорничка (Пз), патролна (Пт), рад у заједници (Рз), оперативна (Оп), обезбеђење (Ођ), полицијска помоћ (Пп), спровођење (Сђ), контролни пункт (Кп), посебна акција (Па), контрола саобраћаја (Кс), регулисање саобраћаја (Рс), увиђај саобраћајних незгода (Ув), локална (Ло), обука (Об), курирска (Кр) и контролна делатност (Кт).

У току смене, полицијски службеник, по правилу, врши једну делатност полиције, а изузетно може вршити више делатности полиције, кроз реализацију задатака које дефинише командир испоставе.

О извршеним делатностима полицијски службеници сачињавају извештај који обухвата опис и начин извршења задатака, као и друге активности предузете током вршења делатности.

1. Руководна делатност врши се организовањем, планирањем, праћењем, усмеравањем, координирањем и контролом рада полицијских службеника.

Руководну делатност врше руководиоци у организационој јединици, а изузетно по налогу непосредног руководиоца полицијски службеник кога он одреди.

Руководна делатност планира се према потребама организације и процеса рада, врши се у униформи, а изузетно у грађанском оделу.

1. Дежурство је делатност полиције која се врши у службеним просторијама и обухвата пријем позива, пријава и захтева, праћење појава и догађаја, прикупљање, анализирање важности и обједињавање информација, усмеравање и координацију рада полицијских службеника, благовремено извештавање и информисање руководилаца, пружање обавештења грађанима, праћење коришћења и функционисање система везе, вођење службених евиденција и обављање других задатака.

Дежурство се врши у униформи, непрекидно (24 часа), у сменама, по правилу, од 12 часова, а изузетно може се вршити и повремено.

1. Интервентна делатност врши се обилажењем, опсервирањем и видљивим присуством полицијских службеника у униформи на патролном рејону, хитним поступањем након непосредног опажања и по пријавама и обавештењима о безбедносним догађајима, са циљем остваривања безбедносне заштите, односно спречавања и откривања кривичних дела и прекршаја, откривања и хапшења њихових учинилаца, обезбеђења трагова, предмета, сведока и пружања помоћи и заштите жртвама.

Интервентну делатност врше стално у сменама два или више полицијских службеника, од којих је један вођа интервентне патроле, коришћењем службених возила.

1. Позорничка делатност врши се видљивим присуством полицијских службеника у униформи на позорничком рејону, непосредним опажањем, остваривањем сталне комуникације и пружањем помоћи грађанима, прикупљањем обавештења, одржавањем јавног реда и мира, спречавањем вршења кривичних дела и прекршаја и обављањем других задатака.

Позорничку делатност врше пешице један или више полицијских службеника у зависности од стања безбедности на позорничком рејону.

Позорничка делатност врши се у сменама, стално или повремено. За вршење позорничке делатности на истом позорничком рејону одређују се, по могућности, исти полицијски службеници.

1. Патролна делатност врши се обилажењем, опсервирањем и видљивим присуством полицијских службеника у униформи на патролном рејону, непосредним опажањем, остваривањем сталне комуникације и пружањем помоћи грађанима, прикупљањем обавештења, спречавањем и откривањем кривичних дела и прекршаја, проналажењем и хватањем учинилаца, одржавањем јавног реда и мира и обављањем других задатака.

На патролном рејону који обухвата подручје више сектора/полицијских одељења, патролна делатност врши се и кроз интервентно реаговање ради успостављања нарушеног јавног реда и мира, спречавања вршења кривичних дела, трагања за лицима и предметима, откривања и хапшења учинилаца кривичних дела или прекршаја и обављања других задатака.

Патролну делатност врше два или више полицијских службеника, од којих је један вођа патроле. Изузетно, у зависности од стања безбедности на патролном рејону, патролну делатност дању може вршити један полицијски службеник.

Патролна делатност врши се пешице или коришћењем службених возила, бицикала, пловила, хеликоптера, других средстава и службених коња.

Патролна делатност може се вршити и кроз присуство полицијских службеника у средствима железничког саобраћаја.

1. Рад у заједници као делатност врши се кроз комуникацију са грађанима и представницима локалне заједнице, током које се грађани информишу и саветују о остваривању права и безбедносној заштити, идентификовање узрока и услова који погодују вршењу прекршаја и кривичних дела, остваривање контаката са представницима друштвених и привредених субјеката, представницима цивилног друштва, мањинских заједница и рањивих група.

Рад у заједници врши се пешице, видљивим присуством полицијских службеника у униформи на подручју сектора, у сменама које одреди руководилац према потребама грађана и заједнице.

1. Оперативна делатност врши се обилажењем и присуством полицијских службеника у грађанском оделу на секторима, непосредним опажањем, остваривањем комуникације са грађанима, прикупљањем обавештења, трагањем за лицима и предметима, откривањем, спречавањем и расветљавањем кривичних дела, прекршаја и привредних преступа, проналажењем и хватањем учинилаца и обављањем других задатака.

Оперативну делатност врше два или више полицијских службеника, од којих је један вођа. Изузетно, у зависности од стања безбедности, оперативну делатност дању може вршити један полицијски службеник.

Оперативна делатност врши се пешице или коришћењем службеног возила, пловила или другог превозног средства које, по правилу, нема службене ознаке полиције.

1. Обезбеђење као делатност полиције подразумева планску активност полицијских службеника која обухвата предузимање мера безбедносне заштите одређених јавних скупова/окупљања, личности, објеката, простора и транспорта.

Број полицијских службеника који се анагажују за вршење обезбеђења зависи од безбедносне процене и субјекта, односно објекта заштите.

Обезбеђење се врши у униформи полиције или у грађанском оделу сагласно природи конкретног службеног задатка.

1. Полицијска помоћ као делатност полиције подразумева планску активност која се састоји у примени полицијских овлашћења ради омогућавања безбедног спровођења извршења, поступака вансудског намирења, пружања помоћи здравственим радницима, као и помоћ у оквиру сарадње са органима државне управе, другим органима, органима територијалне аутономије, јединицама локалне самоуправе и имаоцима јавних овлашћења.

Број полицијских службеника који се анагажују за пружање полицијске помоћи зависи од безбедносне процене.

1. Спровођење као делатност полиције подразумева довођење лица са подручја једне организационе јединице полиције до службених просторија полиције или других органа на подручју друге организационе јединице полиције.

Спровођење, по правилу, врше полицијски службеници у униформи чији број зависи од процене ризика, броја и степена опасности лица која се спроводе и трајања спровођења.

1. Контролни пункт је делатност полиције која се врши на путним правцима или другим местима када остваривање безбедносне заштите захтева организовано вршење провере идентитета лица, прегледа лица, пртљага и саобраћајних средстава и примену других полицијских овлашћења или полицијских мера и радњи.

Број полицијских службеника који се ангажују на контролном пункту зависи од разлога успостављања, а њихов рад организује полицијски службеник који је одређен за вођу контролног пункта.

Полицијски службеници на контролном пункту ангажују се, по правилу, у униформи.

1. Посебна акција као делатност полиције је планска и организована активност, по правилу, већег броја полицијских службеника током које се према већем броју лица истовремено примењују полицијске мере и радње и полицијска овлашћења.

За посебну акцију ангажују се полицијски службеници у униформи и грађанском оделу, а за извођење одређује се руководилац акције.

1. Контрола саобраћаја представља надзор над поштовањем законом утврђеног система безбедности, мера и правила понашања и у вези са тим предузимање прописаних законских мера према учесницима у саобраћају, применом одговарајућих процедура.

Делатност контрола саобраћаја врши се на начин прописан актом министра.

1. Регулисање саобраћаја обухвата поступање којим се постиже несметано и безбедно одвијање, односно боља и сигурнија проточност саобраћаја на одређеном подручју издавањем наређења о начину на који учесници у саобраћају морају поступати и понашати се у саобраћају на раскрсници или другом месту на путу.

Делатност регулисања саобраћаја врши се на начин прописан актом министра.

1. Увиђај саобраћајних незгода као делатност подразумева примену правила криминалистичко-тактичких и форензичких метода и средстава, у циљу прикупљања и обраде података, ради утврђивања чињеница под којима се догодила саобраћајна незгода, ради сачињавања увиђајне документације и других послова у складу са важећим прописима.
2. Локална делатност обухвата вођење и ажурирање евиденција, сачињавање планова и извештаја, одлагање, чување и архивирање документације, одржавање односно присуство радним састанцима, обављање смотре, чување и проверу исправности наоружања и опреме, превозних и других средстава и сличне задатке.
3. Обука као делатност подразумева планирано и организовано стручно оспособљавање и усавршавање полицијских службеника у оквиру програма које Министарство реализује самостално или у сарадњи са другима.
4. Курирска делатност обухвата активности преузимања, разношења и достављања службене документације, радног материјала и опреме између организационих јединица на начин да службена пошиљка не дође у посед неовлашћених лица.

Курирску делатност врше полицијски службеници по правилу у униформи.

1. Контролна делатност обухвата проверу правилности рада и сагледавање обима и квалитета извршавања послова и задатака, пружање стручне помоћи и усмеравање рада полицијских службеника.

Контролну делатност врше руководиоци свих нивоа руковођења и полицијски службеници по налогу руководилаца организационих јединица, по правилу, у униформи.

**IV. ОРГАНИЗОВАЊЕ РАДА**

1. Рад на безбедносним секторима и полицијским одељењима се организује кроз планирање, усмеравање и контролу рада полицијских службеника која се врше на нивоу полицијске управе, полицијске станице и испоставе.
2. Месечним плановима рада полицијске станице, односно испоставе ближе се одређују задаци на секторима и полицијским одељењима у складу са анализом стања безбедности и приоритетима дефинисаним у оквиру полицијско обавештајног модела.

Командир испоставе најмање једном месечно одржава радни састанак са осталим руководиоцима у испостави и вођама сектора на коме анализира стање безбедности на подручју испоставе, одређује задатке и дефинише приоритете за рад у наредном периоду.

При планирању рада команидир испоставео безбеђује устаљеност полицијских службеника на одређеном сектору и полицијском одељењу, на дуже време.

1. Командир испоставе дефинише конкретне задатке, прати и усмерава рад полицијских службеника на њиховој реализацији и стара се о правилном вођењу, ажурирању и коришћењу досијеа сектора и полицијског одељења.

Подршку у усмеравању рада на секторима пружају остали руководиоци у испостави и полицијски службеници криминалистичке полиције кроз стручну помоћ, указивање на нове појавне облике кривичних дела и прекршаја, догађаје и појаве од значаја за стање безбедности на сектору и кроз учешће у изради безбедносне процене и других докумената који су саставни део досијеа сектора и полицијског одељења.

1. У складу са месечним планом рада полицијске станице, односно испоставе вођа сектора и командир полицијског одељења сачињавају план рада којим ближе дефинишу задатке на сектору и у полицијском одељењу и динамику вршења.

Вођа сектора и командир полицијског одељења предлажу конкретне задатке, врсте делатности и време њиховог вршења, усмеравају рад и пружају стручну помоћ полицијским службеницима ангажованим на сектору и у полицијском одељењу, остварују сталну комуникацију са полицијским службеницима ангажованим на сектору и у полицијском одељењу, полицијским службеницма криминалистичке полиције и других линија рада и старају се о правилном вођењу, ажурирању и коришћењу досија сектора и полицијског одељења.

**V. РАД ПОЛИЦИЈЕ У ЗАЈЕДНИЦИ**

1. Рад полиције у заједници обухвата активности полиције на секторима и полицијским одељењима које су усмерене на јачање поверења грађана и заједнице у полицију, сарадњу и партнерство полиције са заједницом, развијање безбедносне превенције, проблемски оријентисан радна остваривању безбедносне заштите и на уважавање различитости.

Јачање поверења грађана и заједнице у полицију постиже се: континуираном комуникацијом са грађанима и представницима локалних, мањинских, пословних, верских и других заједница и удружења; информисањем грађана о раду полиције и безбедносним догађајима на подручју локалне заједнице; организовањем рада информативних центара, састанака са грађанима и представницима заједнице и посета јединицама полиције; организовањем рада према потребама грађана и приоритетима заједнице.

Сарадња и партнерство полиције са заједницом остварује се учешћем у раду саветодавних тела у оквиру јединица локалне самоуправе и успостављањем проблемских партнерстава са другим субјектима ради решавања безбедносних проблема.

Учешће у раду саветодавних тела и успостављање партнерства врши се у складу актом министра којим је уређен начин обавања полицијских послова.

У раду саветодавних тела, по правилу, учествују начелници полицијских управа и начелници полицијских станица.

Развијање безбедносне превенције остварује се: правовременим идентификовањем узрока и услова који погодују вршењу прекршаја и кривичних дела; израдом и реализацијом програма и акционих планова; организовањем делатности полиције у складу са безбедносним потребама, а посебно на унапређењу безбедносне заштите ученика и школа и рањивих група; пружањем савета грађанима о личној и имовинској безбедности; укључивањем грађана и представника заједница у програме и акционе планове, видљивим присуством и сталном мобилношћу полиције.

Проблемски оријентисан рад на остваривању безбедносне заштите подразумева усмеравање активности полиције на решавање конкретних безбедносних проблема у заједници које се заснива на анализи стања, процени ризика и претњи кроз мултисекторски приступ. Проблемски оријентисане активности се имплементирају на основу планова који садрже идентификоване безбедносне проблеме, краткорочне и дугорочне циљеве, приоритете, ресурсе, партнере, рокове за имплементацију и сагледавање ефеката.

Активности проблемски оријентисаног рада планирају се и реализују у оквиру полицијско обавештајног модела.

Уважавање различитости подразумева упознавање и прилагођавање поступања полиције особеностима појединих заједница, њиховим обичајима, празницима, културом, навикама, интересима и потребама, као и изазовима и потребама рањивих група, уз придржавање утврђених и достигнутих стандарда полицијског поступања.

1. Рад полиције у заједници организује се кроз планирање, усмеравање и контролу рада које се врше на нивоу полицијске управе и полицијске станице, односно испоставе за шта руководиоци опредељују носиоце активности.

Полицијска управа сагласно стратешким и другим планским документима Министарства и Дирекције полиције планира и усмерава рад полицијских станица и испостава и обезбеђује остваривање локалне сарадње и спровођење превентивних активности у оквиру рада полиције у заједници.

Месечним плановима рада полицијске станице, односно испоставе ближе се одређују превентивне активности полицајаца за рад у заједници сагласно приоритетима заједнице и очекивањима грађана и приоритетима дефинисаним у оквиру полицијско обавештајног модела.

1. Командир испоставе усмерава и координира рад полицајаца у заједници и других полицијских службеника ангажованих на превенцији, издаје конкретне задатке о просторном и временском начину реализације активности првенствено у остваривању комуникације, прикупљању обавештења и ставова грађана и заједнице од значаја за рад полиције.
2. Носилац активности у полицијској станици, односно испостави стара се о реализацији планова, дефинише конкретне задатке, пружа подршку, прати и усмерава рад полицијских службеника и стара се о вођењу евиденције о раду полиције у заједници у складу са законом.
3. Вођа сектора остварује сталну комуникацију са полицајцем за рад у заједници, размењује информације о стању безбедности и идентификованим безбедносним проблемима и ризицима на подручју сектора и пружа му стручну помоћ и подршку.
4. Полицајац за рад у заједници реализује активности вршењем делатности из тачке 18. овог упутства, о чему подноси извештаје.

**VI. ДОСИЈЕИ**

1. У полицијским управама, полицијским станицама и испоставама формирају се збирке докумената о организовању и обављању полицијских послова у виду досијеа.

Досије се води ручно, односно на систему за аутоматску обраду података и редовно се ажурира ради обезбеђења његове потпуне оперативности.

1. Досије полицијске управе садржи:
2. безбедносну процену полицијске управе;
3. план рада полицијске управе;
4. одлуку о утврђивању подручја испостава, сектора и полицијских одељења;
5. одлуке о утврђивању подручја патролних и позорничких рејона;
6. скицу подручја полицијске управе;
7. план блокаде подручја полицијске управе;
8. акт јединица локалне самоуправе о оснивању саветодавних тела за безбедност.
9. Досије полицијске станице и испоставе у седишту полицијске управе садржи:
10. безбедносну процену подручја станице/испоставе;
11. план рада полицијске станице/испоставе;
12. копију акта из тачке 43. подтачке 3);
13. одлуку о утврђивању подручја патролних и позорничких рејона;
14. скицу подручја полицијске станице/испоставе;
15. преглед систематизованих и попуњених радних места;
16. преглед наоружања, техничких средстава и опреме;
17. план блокаде подручја полицијске станице, односно испоставе;
18. акт јединице локалне самоуправе о оснивању саветодавних тела за безбедност.
19. Досије сектора и полицијског одељења садржи:
20. копију акта из тачке 43. подтачке 3);
21. одлуку о утврђивању подручја патролних и позорничких рејона;
22. безбедносну процену подручја сектора, односно полицијског одељења;
23. скицу подручја сектора, односно полицијског одељења (са обележеним патролним и позорничким рејонима, уцртаним насељима, путном мрежом, речним токовима, важнијим објектима и сл, са урађеном легендом).
24. Досије саобраћајног сектора садржи:
25. копију акта из тачке 43. подтачке 3);
26. одлуку о утврђивању подручја патролних и позорничких рејона;
27. безбедносну процену подручја сектора;
28. скицу подручја сектора (са обележеним патролним и позорничким рејонима, уцртаном путном мрежом, важнијим путним објектима и сл.);
29. преглед важнијих путних објеката на сектору (мостови, раскрснице, надвожњаци, подвожњаци, тунели и сл.)
30. преглед објеката интересантних са аспекта безбедности саобраћаја (васпитно образовне установе, центри за обуку, технички прегледи, бензинске пумпе, здравствене установе, угоститељски објекти – назив, адреса, број телефона и сл.);
31. преглед сервиса и радњи за поправку возила (аутомеханичарске, аутолимарске, аутолакирерске, вулканизерске и др. – назив, адреса, број телефона и сл.);
32. преглед предузећа за одржавање путева са пунктовима зимске службе (назив, адреса, број телефона и сл.);
33. преглед предузећа за шлепање, уклањање возила и дизалица посебних намена (назив, адреса, број телефона, марка, тим, носивост и регистарске ознаке дизалице и сл.);
34. преглед транспортних предузећа (назив, адреса, број телефона и сл.).
35. Безбедносне процене подручја полицијске управе, полицијске станице, испоставе, полицијског одељења и сектора сачињавају се према следећим елементима:
36. опис и величина сектора/подручја, географски положај, назив насељених места и месних заједница, демографске карактеристике;
37. објекти од посебног значаја, дипломатско-конзуларна и друга представништава страних држава и важнија предузећа са проценом ризика и претњи по њихову безбедност;
38. објекти у којима се пружају услуге смештаја, верски објекти, здравствене установе, васпитно-образовне установе;
39. објекти, предузећа и радње које се баве производњом, поправљањем, преправљањем, прометом и превозом експлозива, оружја и муниције;
40. објекти и пунктови у којима се окупљају лица склона вршењу кривичих дела, угоститељски или други објекти где чешће долази до нарушавања јавног реда, места и канали за илегално прелажење државне границе;
41. анализа стања безбедности која садржи статистичке показатеље и трендове стања јавног реда и мира, криминалитета, безбедности саобраћаја, а у пограничном подручју и показатеље и трендове који се односе на обезбеђење државне границе;
42. процене ризика и претњи по безбедност грађана и имовине;
43. приоритете у раду који су дефинисани у оквиру полицијско обавештајног модела;
44. и другим елементима од значаја за безбедност грађана и имовине.

**VII. ПРЕЛАЗНЕ И ЗАВРШНЕ ОДРЕДБЕ**

1. Ово упутство ће се примењивати од дана достављања организационим једицама Министарства, чиме ће престати примена Упутства о начину организовању и вршења послова на безбедносном сектору, СТ 01 стр. пов. бр. 1308/97 од 8. априла 1997. године.
2. Организационе јединице ускладиће рад по одредбама овог упутства у року од шест месеци од дана њеног достављања.
3. Досије сектора и друга документа која су се водила на основу Упутства о начину организовању и вршења послова на безбедносном сектору, СТ 01 стр. пов. бр. 1308/97 од 8. априла 1997. године записнички ће се уништити од стране комисије коју образује руководилац организационе јединице у року из тачке 49. овог упутства.

01 бр.

У Београду,\_\_\_\_2020.г.

**М И Н И С Т А Р**

**УНУТРАШЊИХ ПОСЛОВА**

**др Небојша Стефановић**